Kadagupan ti Maipapan kadagiti Plano ti Medicaid
Ti Medicaid ket programa para kadagiti tattao nga awan kabalinanna nga agbayad iti pannakataripatoda. Daytoy a programa ket idiaya dagiti estado kadagiti residenteda a makipagili iti America wenno kadagiti kualipikado nga imigrante. Tapno makaalaka iti Medicaid, masapul a sika ket masikog, ubing, nakurapay ti pamiliam, wenno sika ket nataengan, bulsek wenno agkurang ti pisikal nga abilidadna. Dagitay dadduma nga estado ket itedda met daytoy a pribilehio kadagiti awanan asawa ken nasalun-at a nataengan. Masapulmo met a mapastrekmo ti gatad nga intuding ti estado ken dadduma pay a rekisito.
Tapno ammoen ti maipanggep iti Medicaid iti estadoyo, bisitaenyo koma ti Center for Medicare & Medicaid Services Web site.
Dagiti sumagmamano a tattao ti maikari iti aggiddan a seguro iti Medicare ken Medicaid - dagitoy a tattao ket pagaammo iti termino a "dual eligible" (maikari iti dua) ken adda dagiti partikular a plano ti salun-at para kadakuada.
Pakabuklan iti Children’s Health Insurance Programs (CHIP)
Mabalinyo ti mangala ti nalaka a pannakataripato ti salun-at para kadagiti annakyo babaen kadagiti ipatpatungpal ti UnitedHealthcare a programa ti CHIP kadagiti adu nga estado. Depende no sadino ti pagnanaedanyo, mabalin a makaala ti seguro dagiti annakyo tapno mabayadan dagiti panagbisita iti doktor, pannakataripato idiay ospital, dagiti kadaywan nga eksaminasyon ti bagi, ken seguro para iti reseta nga agas.
Nasayaat kami a katulunganyo iti pannakataripato ti salun-at dagiti annakyo. Idiayami ti seguro iti ad-adu nga ubbing ngem iti dadduma, ken ar-aramidenmin daytoy iti nasurok a 20 tawen. Awan ti addaan ti at-atiddog a listaan dagiti pediatrician ken ospital ti ubbing. Ken dakami ti mangiyun-una iti pannakitinnulong iti organisasyon iti komunidad tapno tumulong kadagiti awanan-seguro nga ubbing tapno maaddaanda ti seguro, ken tumulong kadagiti naka-seguro nga ubbing tapno maalada ti kasayaatan a medikal a pannakataripato.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn